en da en da da ro da da da sv da sv da en da en en de da da da da da da nb nb de da da da da da da da en da da fr da da en
Biehl, Charlotta Dorothea - Nordic Women's Literature
Født i København som datter af Sophie Hedevig Brøer og Christian Æmilius Biehl, informator, senere sekretær ved Det Kongelige Akademi og inspektør ved Charlottenborg. Charlotta Dorothea Biehl, der især ved selvstudium tilegnede sig stor viden, levede i intellektuel frugtbar kontakt med mange indflydelsesrige mandlige venner i den lærde verden og ved hoffet. I 1771 traf hun den betydeligt yngre Johan Bülow, som hun fik et varmt venskab med. Han gav hende lønnet forfatterarbejde og forsørgede hende i hendes sidste år.
Opmuntret af Vilh. Bornemann og andre skrev Charlotta Dorothea Biehl otte komedier og en del syngespil. Hun oversatte fra tysk, fransk og italiensk og i sine sidste år også fra spansk. Cervantes’ Don Quixote, der udkom i fire bind 1776-77, er hendes mest berømte oversættelse.
Charlotta Dorothea Biehl er den største danske kvindelige forfatter i 1700-tallet og periodens vigtigste kulturformidler. Hun blev spillet på teateret og trykt i mange tusinde sider. Hun blev så berømt, at også satiren elskede hende.
Udvalgt litteratur om forfatteren
Marianne Alenius: Brev til eftertiden. Om Charlotta Dorothea Biehls selvbiografi og andre breve, 1987
Sv. Cedergreen Bech: Brev fra Dorothea. Af C.D. Biehls Historiske Breve, 1975
G.A. Mai: Die Frauenfiguren im dramatischen Werk der Charlotta Dorothea Biehl. Studien zur Komödienform in Danemark im 18. Jahrhundert, 1981
Rikke Sanderhoff: "Den listige jomfru - En dekonstruktion af Charlotte Dorothea Biehls komedie Den listige Optrækkerske" i: Kvinder, køn og forskning, nr. 3, 1998
Blandt Nordens guder, danske borgere og royale heltinder
… for unge og uerfarne Personer af mit Kiøn
… jeg elsker at høre dig tale
Værker af forfatteren online
Litteratur om/af forfatteren i bibliotek.dk
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.